ועדת הפנים ואיכות הסביבה, כנסת 17, פרוטוקול מספר 383, 2008-06-18 09:00

יוחנן פלסנר: שלום לכולם, התכנסנו כדי להעלות את נושא ליקויי הבטיחות והעדר תנאים בשכונת חפציבה בבית שמש, הצעה לדיון מהיר לפי בקשתו של חבר הכנסת מרגי.

יוחנן פלסנר: חבר הכנסת אמסלם, אני מציע שתתחיל בהצעת הנושא, לאחר מכן נפנה לתושבים, לנציגי הרשויות ונסכם.

חיים אמסלם: בוקר טוב, תודה לך אדוני היושב ראש, חברים.

חיים אמסלם: נמצאת פה הצעה דחופה של חבר הכנסת הרב יעקב מרגי לגבי שכונת חפציבה בבית שמש.

חיים אמסלם: עברתי על עיקרי הדברים, אומר לכם את האמת, אני מזדעזע, נשמע את אנשי בית שמש ואת הנציגות של התושבים.

חיים אמסלם: יש פה יחס מופלה לרעה של איפה ואיפה, ליקויי בטיחות ברמה של סיכון חיים.

חיים אמסלם: אני חושב שהתושבים שמשלמים כחוק את הארנונה וממלאים את חובתם כלפי הרשויות זכאים, חייבת העירייה ברשויות המוסמכות לתת את המענה ולא להשאיר סיכוני חיים.

חיים אמסלם: לדוגמה, פיר של מעלית פתוח, לדוגמה מעקה בטיחות שבהחלט ילד יכול ליפול לשם או אפילו יותר מילד.

חיים אמסלם: ברזלים מסוכנים ומסכנים באמצע המעברים ועוד דברים אחרים.

חיים אמסלם: נצטרך לשמוע הסברים איך יכול שהעירייה לא מטפלת בנושא.

חיים אמסלם: למען האמת כששמעתי את השם "חפציבה" חשבתי שוב הנה לנו עוד פעם את פרשת חפציבה, דבר השם חפציבה שם טוב, חפצי-בה.

יוחנן פלסנר: אני מניח שיש קשר, זאת שכונה שלא הושלמה.

חיים אמסלם: בכל מקרה טופס 4 לבניינים האלה כנראה הוצא, אנשים גרים שם כחוק, אף אחד שם לא פלש.

חיים אמסלם: אם המצב כך זה ואנדליזם, זה חוסר אחריות וזאת הזנחה, צריכים לתת לנו את ההסברים מי האחראי לכך ואיך מפסיקים את זה מייד.

יוחנן פלסנר: נשמע את התושבים ואת נציגי הרשויות מבחינת חלוקת האחריות, מה באחריות העירייה, מה באחריות גורמים אחרים.

אלון נוריאל: אני נציג התושבים וגם בכובע השני אני עוזרו של חבר הכנסת מרגי, אני גר בשכונה ויודע בדיוק מה שקורה שם.

אלון נוריאל: כפי שאמר חבר הכנסת אמסלם זה באמת מזעזע ולא משנה מי האחראי.

אלון נוריאל: יש שכונה שלמה שרובם לא פלשו לדירות, מדובר על רחוב שלם, אלה קיבלו מסירת דירה מהקבלן.

אלון נוריאל: הם משלמים ארנונה כחוק, אבל מה שקורה שם שהתושבים חיים בחשש יום יומי שאולי הילד שלהם ייפגע, שאולי הילד שלהם יפול ויפתח את הראש, נמצאים שתי אנשים שיעידו מה קרה לילד שלם, לא יכולנו להביא את כולם כי לא היה פה מקום בשולחן הגדול הזה להכיל את כל מי שנפגע.

אלון נוריאל: במשך שבעה חודשים אין מגרש משחקים, אמנם ייאמר לזכותו של המנכ"ל שהוא דואג ורוצה לעזור, אבל אולי הידיים שלו כבולות, העירייה לא עושה כלום, חוץ מפח זבל שמפנים אין שום דבר.

אלון נוריאל: אין תמרורי אזהרה בשכונה, אין מעברי חצייה, אין פסי האטה, זאת שכונה שמקצרים את הדרך שלה למקומות אחרים.

יוחנן פלסנר: כשאתה אומר שכונה למה אתה מתכוון, זה רחוב...

אלון נוריאל: זאת שכונה שבתוכה שתי רחובות שכבר מאוכלסים, היתר עדיין בבנייה, נמצאת בכניסה לבית שמש אחרי אזור התעשייה.

יוחנן פלסנר: בכמה דירות מדובר?

אלון נוריאל: מדובר על למעלה מ-350 משפחות שכבר גרות במקום.

יוחנן פלסנר: בשכונה שאמורה לכלול כמה תושבים?

אלון נוריאל: בסביבות 720 יחידות דיור כרגע.

אלון נוריאל: זאת אומרת שחצי כבר מאוכלס.

יוחנן פלסנר: מה שקורה הוא שאם יש פירצה בגדר והילד הולך במדרכה הוא יכול ליפול.

יוחנן פלסנר: אני חושב שהעירייה אחראית, אבל במדרכה עצמה בור בגובה של .

יוחנן פלסנר: בור מ' 4, אם מישהו הולך במדרכה הוא נופל בתוך הבור, אין פה משחקים.

יוחנן פלסנר: מול הבור הזה, בתמונה מס' 3 רואים את הברזלים מבעד לקירות.

יוחנן פלסנר: ילד עובר, נכנס לו ברזל לתוך העין ואין עין.

חיים אמסלם: כלומר, אם ניצלת מהברזל והוא לא נכנס אז תיפול בבור.

אלון נוריאל: תמונה מס' 1 בין שני בניינים יש שטח שהעירייה אמורה לבנות עליו איזשהו גן משחקים או משהו כזה, יש לוח חשמל גלוי.

אלון נוריאל: השכונה עומדת שנה ואין גן משחקים אחד לילדים, הילדים מסתובבים בחוסר מעש ואין להם מה לעשות, אז אולי יכולים גם ליפול לבור.

אלון נוריאל: אין תחנות אוטובוס, אין אפילו תחנת אוטובוס אחת שבן אדם יכול לעמוד ולשבת ולחכות לאוטובוס.

אלון נוריאל: על הבטיחות דיברנו.

אלון נוריאל: אין פעילות חינוכית בשכונה, שום דבר.

אלון נוריאל: כלום.

אלון נוריאל: הילדים נמצאים בחוסר מעש.

חיים אמסלם: בואו ונתמקד בליקויי הבטיחות כי זו המטרה, לכן בואו ונישאר עם זה.

יוחנן פלסנר: כשאנחנו מדברים על פעילות חינוכית ומתנ"סים זו כבר מדיניות של העירייה, אני לא יודע כמה מתנ"סים יש בכלל ברחבי העיר.

יוחנן פלסנר: מתנ"ס ל-150 משפחות, אלה שאלות אחרות.

אלון אבוטבול: השכונה הזאת נחשבת כמנותקת משאר השכונות בעיר, יש גדר הפרדה כמו שאנחנו מכירים, יש קיר תמך שמפריד בין השכונה לשאר השכונות.

חיים אמסלם: תאמר ישר ולעניין, אתה מאשים פה את העירייה שעושה הזנחה מכוונת לשכונה?

אלון אבוטבול: אולי המנכ"ל כן שומע אותנו ורוצה לעזור.

אלון אבוטבול: כן, העירייה לפי דעתי היא האשמה, משרד השיכון שאולי יש דברים שהוא כן יכול לעזור, אם זה תאורה.

חיים אמסלם: זה בגלל שהשכונה היא בעלת אופי חרדי אתה - - -

אלון אבוטבול: משרד התחבורה, משרד השיכון והעירייה כולם שותפים ביחד למחדל שמתבצע שם, ומי שיפתור את הבעיה תבוא עליו הברכה.

יוחנן פלסנר: אמרת שלא לכל הדירות פלשו, אתה יכול להרחיב, דיברת על 150 דירות.

אלון אבוטבול: אני לדוגמה קיבלתי את הדירה כחוק במסירה מהקבלן, הקבלן מסר לי את הדירה, קיבלתי מפתח לדירה.

אלון אבוטבול: לגבי טופס 4, אנחנו משלמים ארנונה מאז שנכנסנו, חשמל מים.

אלון אבוטבול: הכל אנחנו משלמים כמו שצריך, יכול להיות שיש כאלה שפלשו.

חיים אמסלם: מבני ציבור קיבלתם?

אלון אבוטבול: שום דבר.

אלון אבוטבול: קיבלנו בית כנסת, קראוונים לבית כנסת.

יוחנן פלסנר: החיצים הופנו ישירות לעיריית בית שמש.

יוחנן פלסנר: בבקשה, סגן ראש העיר מר משה אבוטבול.

30749: ראשית, אני חייב לציין שיוזמת שכונת "חפציבה" והפעילות להקמת השכונה שאני שמח שהייתי אחד מהאנשים שזכו להקים את השכונה כממונה על ההנדסה והבנייה בקדנציה הקודמת, וכממלא מקום ראש העיר כך שאת השכונה אני מכיר לפניי ולפנים.

30749: יש טענות אמיתיות וקשות מצד התושבים, למרות שאני נמצא בתפקידי בעירייה, אני לא מנותק, נציב ציבור צריך להיות לצד הציבור ראשית, אחר כך לצד שאר הדברים.

30749: נמצא פה גם המנכ"ל שלנו.

30749: ישנן בעיות קשות מאוד שאנחנו חייבים למפות ולדעת מי בכל דבר אשם.

30749: אנחנו יודעים שחלק מהדברים זה הנושא של העירייה, חלק מהדברים זה הנושא של החברה.

30749: וגם חלק קטן מהדברים, אני מדגיש קטן מהדברים זה התושבים בגלל היעדר תנאים.

30749: למשל, היתה תקופה שלא היו פחי אשפה, אז בלית ברירה התושבים נאלצו להניח את זה בשולי המדרכות או במקומות כאלה שלא היתה ברירה.

30749: אם היו נותנים להם תנאים לשים פחי אשפה מסודרים לא היינו בכלל צריכים להגיע לדברים האלה.

30749: המנכ"ל יתן סקירה, כיום חלק מהדברים עדיין לוקים בחסר.

30749: אני לא רוצה להיכנס לנושאים התרבותיים שחסרים שם, כי אם אין לך שם מתנ"ס איך תעשה פעילות.

30749: לצערנו, נעשות כל סוגי הפעילויות פרט לבלט והתעמלות בבית הכנסת.

30749: היו"ר יוחנן פלסנר: השאלה אם יש מתנ"ס פר שכונה ביתר חלקי העיר.

30749: הוא מתכוון לרמת בית שמש ב' הוא מתכוון, יש שם אולם ספורט שמשולב עם פעילות תורנית.

30749: על כל פנים, אני רוצה לומר שישנן בעיות מאוד קשות בשכונה, כמו למשל, אדם שרוצה להרכיב קו טלפון של "בזק" הוא לא יכול להרכיב, למה?

30749: "בזק" אומרים לו יש מנעולים על הדלתות שם, לא עשית את זה צריך לפרוץ מנעול, הם לא רוצים לפרוץ, אני יכול להביא לכם את הבחור לעדות לכאן, עמיחי אזרזר.

30749: "בזק" זה כבר לא העירייה, מצד שני התושבים ממורמרים.

30749: יש בעיות של ספסלים, יש בעיות של משחקים מינימליים, פינות חצר, גינות קטנות.

30749: ישנה נקודה בקונסנסוס שגם העירייה וגם התושבים יבינו אותנו בחודשים הקרובים לגבי הנושא של נטיעות שעכשיו שנת שמיטה וזאת שכונה חרדית לכן לא הוזכר הנושא הזה.

30749: לדעתי, באלול מסתיימת שנת השמיטה, ברגע שמסיימים את זה בסוף אלול להתחיל כבר מייד לעשות את ההכנות שמותר לעשות לפני, פרט לנטיעות עצמן.

30749: ישנן בעיות מאוד קשות שאנחנו חושב שהתושבים צודקים.

יוחנן פלסנר: קיבלנו תמונה לא רעה על שכונה - - -

30749: רבותיי, לפעמים אצלנו במדינה שלנו וזה מאוד כואב, עד שלא מגיעים לאיזשהו אסון מסוים, לא מתחילים להתעורר.

30749: יש תסמונת שנקראת תסמונת ורסאי, עד שלא קרה האסון לא התחילו לדבר על הפל-קל ועל כל הדברים מסביב.

30749: היו כאן מספר אסונות שאני עדיין לא מגדיר אותם כחמורות ביותר שידעה המדינה.

30749: אנחנו לא רוצים להגיע למצב כזה, עניין של בטיחות זה עניין שלא ניתן לזלזל בו וכדאי לדון על זה לפני ולא אחרי.

30749: התמונות רק משקפות מעט מהנעשה שם, אני בטוח שיושב ראש הוועדה והרב חבר הכנסת חיים אמסלם יעשו מאמצים גדולים לדאוג שתהיה תשתית לשינוי ולא רק דיבורים בעלמא.

יוחנן פלסנר: אני מציע שנשמע את מנכ"ל העירייה.

יוחנן פלסנר: הדגש מבחינתי ואני מניח שגם מבחינת חבר הכנסת אמסלם נושא הבטיחות.

מתתיהו חותה: העובדה שאני יושב בצד הזה היא לא מקרית, אני חלק מתושבי העיר, אני מכיר בצרכים, יודע מה צריך, ולצערי אני יודע את המגבלות שלי ורואה את הראייה הרחבה.

מתתיהו חותה: אבל אנחנו בצד שלהם, למעשה אני יכול להזדהות עם 90% מהדברים שנאמרו כאן.

30749: הלוואי והיינו זוכים שהיית מתושבי העיר.

מתתיהו חותה: אני רוצה לומר מספר דברים על בית שמש, ואני ממש מצטער כי כשראיתי את הרכב המוזמנים כאן חשבתי שזאת הזדמנות להעלות את זה, וחבל שנציגי משרד התחבורה שהוזמנו, ונציגי משרד השיכון שהוזמנו לא הגיעו.

יפה שפירא: הם אמרו שאין להם קשר.

מתתיהו חותה: יש להם קשר גדול מאוד.

מתתיהו חותה: עד תחילת שנות ה-90 העיר בית שמש מנתה 17 אלף תושבים על שטח של כ-12 אלף דונאם.

מתתיהו חותה: בשנות ה-90 הוסיפה מדינת ישראל לעיר בית שמש 28 אלף דונאם, כולם למגורים, אף לא מטר אחד לתעשייה.

מתתיהו חותה: היום העיר בית שמש מונה מעל 80 אלף תושבים, במאמר מוסגר אומר לחבר הכנסת אמסלם ששמחתי לפגוש אותו כאן שאי אפשר להאשים אותנו בגלל אופי השכונה כי כל השכונות הן בעלות אותו אופי.

30749: בכל השכונות יש בעיות קשות.

מתתיהו חותה: אני אומר את הדברים בכל פורום, יש בזה סוג של כתב אישום.

מתתיהו חותה: לא השקיעה בתשתיות המובילות וההכרחיות להתפתחותה של עיר.

מתתיהו חותה: העיר היחידה בארץ שמוביל אליה כביש חד-נתיבי היא העיר בית שמש, לא במגזר היהודי, במגזר היהודי והערבי ובכל מגזר מכל מין וסוג שהוא.

מתתיהו חותה: כביש 38 הכביש שמחבר את בית שמש לכביש 11 הוא הכביש היחיד בארץ שמוביל לעיר בסדר גודל הזאת.

מתתיהו חותה: בתכניות האב ותחבורה שאושרו על ידי משרד התחבורה ועל סמך תכניות האב האלה אושרו התכניות לבנייה בעיר בית שמש מדברות על כך שאי אפשר לאכלס את העיר בית שמש ללא הרחבתו של כביש 38.

מתתיהו חותה: כלומר, למעשה היום כבר אנחנו נמצאים בשלב שבו אסור לנו לבנות דירות נוספות בעיר בית שמש.

יוחנן פלסנר: יש תכניות?

מתתיהו חותה: בעיר בית שמש נכון להיום יש רזרבות מאושרות לבנייה של כמעט 30 אלף יחידות דיור, מתוכן 20 אלף יחידות דיור בבעלות מדינת ישראל.

מתתיהו חותה: על פי בקשתנו הן אינן משווקות עד שלא יגיעו איתנו להסכמות בנושא התשתיות, אבקש שועדת הפנים תעשה דיון בנושא הזה.

מתתיהו חותה: הגשנו בקשות מספר לועדות חקירה לשינוי שטח הגבולות, צריך להבין שלמועצה האזורית מטה יהודה שגובלת בנו יש רזרבות של 4,000 דונם שטחי תעשייה, שכולם אושרו בשנים האחרונות.

מתתיהו חותה: כנגד זה עיריית בית שמש לא קיבלה דבר.

מתתיהו חותה: כלומר, אנחנו מקבלים את התושבים ומישהו אחר מקבל את ההכנסות המניבות.

מתתיהו חותה: כביש 10 שעולה במכתבי התלונה של התושבים- -

יוחנן פלסנר: מה זאת אומרת מישהו אחר, איפה יש אזורי תעשייה באזור שלכם?

מתתיהו חותה: במטה יהודה.

מתתיהו חותה: העיר בית שמש היא אי בתוך המועצה האזורית מטה יהודה.

מתתיהו חותה: כל שטחי התעשייה שאושרו ב-15 השנים האחרונות אושרו במטה יהודה.

מתתיהו חותה: כאשר עיריית בית שמש ביקשה שטחים לצורך תעשייה- - מצומת אשתאול עד העיר בית שמש זה אזור תעשייה אחד גדול, 2,500 דונאם.

מתתיהו חותה: בגפן יש אלף דונם מאושרים, מחנות צבא גדולים, מחצבות.

מתתיהו חותה: בעקבות הבקשות שלנו לועדות חקירה משרד הפנים הסכים להקים ועדה לבדיקת חלוקת הארנונה באזורי תעשייה שהתחילה עכשיו בעבודתה.

מתתיהו חותה: אנחנו לא חושבים שזאת הוועדה המתאימה.

יוחנן פלסנר: הלוואי שהיתה קולגיאליות בבית שמש כמו שיש בין חברי סיעת ש"ס...

מתתיהו חותה: כביש 10 נבנה במסגרת ההרחבה של בית שמש, אדוני היושב ראש.

מתתיהו חותה: משרד השיכון השקיע בו 90 מליון שקלים, הוא כביש שמחבר את כביש 38 עם כביש 375 שמוביל לצור הדסה, בית"ר עילית, גוש עציון.

מתתיהו חותה: אחרי 90 מליון שקלים הם הפסיקו לעבוד.

מתתיהו חותה: היום למעשה הכביש אסור לנסיעה, יש בו אלפי רכבים שנוסעים בו כל יום, ויש בו תאונות.

מתתיהו חותה: הוא אסור לנסיעה מכוח החוק, ומדינת ישראל מסרבת לסייע.

יוחנן פלסנר: דרך אגב, אדוני המנכ"ל אתה הייתי הממונה על מחוז ירושלים?

מתתיהו חותה: הייתי הממונה על מחוז ירושלים.

יוחנן פלסנר: אתה יכול להגיד מתוקף היכרותך היותר מעמיקה עם הנושא לגבי הבעיה של חוסר תכנון.

יוחנן פלסנר: באיזה שנים היית ממונה?

מתתיהו חותה: סיימתי ב-2004, התחלתי ב-1996.

מתתיהו חותה: חלק עברו בתקופתי, חלק לפניי, אבל הוועדה המחוזית הסתמכה על תכנית אב לתחבורה שאושרה על ידי משרד התחבורה, ועל פיה לא ייבנו, היא לא עוגנה כתנאי וזאת אולי טעות אבל הוועדה שחשבה והיתה אמורה לחשוב וחשוב שתחשוב כך, לצערי זה לא מתאים למדינת ישראל.

מתתיהו חותה: חשבה שאם מדינת ישראל, משרד התחבורה אומר שאי אפשר לאכלס שכונות ללא הרחבה 38, אז מדינת ישראל לא תאכלס שכונות ללא הרחבה 38.

יוחנן פלסנר: דרך אגב הוקמה ועדת גבולות?

מתתיהו חותה: לא הוקמה ועדת גבולות, הוצעה ועדה לבדיקת חלוקת הארנונה באזורי התעשייה ומחנות הצבא בין עיריית בית שמש למטה יהודה.

מתתיהו חותה: היא הוקמה, יצא כתב מינוי, הישיבה הראשונה שלה מתקיימת בעוד כשבועיים.

יוחנן פלסנר: הוגדר איזשהו משך זמן לפעולה לאותה ועדה?

מתתיהו חותה: כן, הוגדר לה עוד חודש תשיעי, אני מסופק אם היא תקבל החלטות, אני גם מסופק אם אפשר ליישם את ההחלטות.

דוד אזולאי: כמה תושבים יש היום בבית שמש?

מתתיהו חותה: מעל 80 אלף תושב.

דוד אזולאי: יש לכם פילוח של האוכלוסייה, אוכלוסייה חרדית ולא חרדית, זה חשוב אני לא שואל סתם.

מתתיהו חותה: לא, עניתי לו על זה.

מתתיהו חותה: חבר הכנסת אמסלם שיצא חשב שאולי אנחנו מקפחים את השכונה בגלל הפילוח החרדי שלה, אמרתי לו - - -

דוד אזולאי: לאו דווקא את השכונה.

דוד אזולאי: אני מדבר על כל המדיניות שהזכרת כאן, היות והרושם המתקבל היום שבית שמש הולכת ומתחרדת, אז בעצם עוד עיר חרדית שאפשר לשים אותה כמו אלעד.

יוחנן פלסנר: אני מציע שנמקד את הדיון.

יוחנן פלסנר: אתה לקחת את זה לכיוון של פיתוח תשתיות לכביש 38, אני מסכים איתך שיש כאן צורך אולי ניזום דיון עם כל הגורמים לגבי בית שמש לאן, תשתיות, תכנון אוכלוסייה.

יוחנן פלסנר: הדיון הזה ממוקד וקשור בבעיות בטיחות של 150 משפחות בשכונה ספציפית.

מתתיהו חותה: השכונה מכונה שכונת "חפציבה" במקור זה שם טוב.

יוחנן פלסנר: ממותג עם היסטוריה מסוימת.

מתתיהו חותה: היא שכונה נפרדת, אנחנו לא קוראים לה חפציבה, קוראים לה שכונת מחסיה.

מתתיהו חותה: היא נבנתה על אדמות שצורפו לבית שמש מהמושב מחסיה הצמוד.

מתתיהו חותה: כל השכונה כוללת כ-1,300 יחידות דיור מאושרות, מתוכן הוצאו היתרי בנייה לכמעט קצת פחות מ-700 יחידות דיור.

מתתיהו חותה: כל השכונה, כל ה-700 היתרי בנייה הוצאו עבור חברת חפציבה.

מתתיהו חותה: מבחינה קניינית, בעלת הזכויות בקרקע היא חברה שהיא קיימת ושרירה ויציבה, חברת דמיבו.

מתתיהו חותה: עם החברה הזאת יש לנו הסכם פיתוח שהיא אמורה לפתח את כל התשתיות בשכונה.

מתתיהו חותה: ישנו הסכם נוסף עם משרד השיכון שמפתח את כל תשתיות העל בעיר בית שמש.

מתתיהו חותה: יש להם זכויות ל-700 יחידות נוספות שעדיין לא שיווקו בשכונה הזאת, וזה חשוב זה אמצעי לחץ שלנו כלפיהם לביצוע התשתיות.

מתתיהו חותה: מבחינת העיר בית שמש משרד השיכון מבצע את תשתיות העל, והחברה דמיבו מבצעת את התשתיות של השכונה.

מתתיהו חותה: כל הקרקעות בשכונה היו בחזקתה, חברת חפציבה רכשה זכויות מחברת דמיבו.

מתתיהו חותה: זה סוג של מזל מסוים, כי אם חברה חפציבה היתה גם בעלת הזכויות המלאות בקרקע, היינו היום עומדים בפני שוקת שבורה.

מתתיהו חותה: לעניין התושבים, כפי שברור לכל אחד, לא היינו מאפשרים את איכלוס השכונה לפני שכל עבודות הפיתוח באופן מלא היו מתבצעות, ואז לא היו שום בעיות לא בעיות בטיחות ולא בעיות של כבישים ולא שום דבר.

מתתיהו חותה: כשלושה שבועות לפני כניסת חברת חפציבה היתה אצלי ישיבה.

מתתיהו חותה: אני מנעתי הוצאת כל טופס 4 לחפציבה למרות לחצים גדולים שהופעלו עליי, עד שלא הסתיימו ולא אקבל את הערבויות לסיום עבודות הפיתוח.

מתתיהו חותה: כשלושה שבועות לפני כניסת החברה, הוצאנו תוך עיגול פינות ולפנים משורת הדין 60 טופסי 4, כלומר טופסי 4 ל-60 יחידות דיור מתוך הכרה במצוקה הקשה של התושבים שחיכו שנה שלמה לדירה.

מתתיהו חותה: כלומר, הדירה היתה אמורה להימסר להם שנה לפני כן, תושבים שילמו דמי שכירות וכבר הרחנו באוויר את מה שעומד לקרות, רצינו להקטין באופן משמעותי את הנזקים שייגרמו לתושבים.

מתתיהו חותה: זמן לאחר מכן החברה קרסה, וכל מי שיכול היה להיכנס לבית, והיו בתים שהיו 60% גמר, 70% גמר, 80% גמר, כל מי שיכול היה נכנס לבית, תקראו לזה פלישה, תקראו לזה מה שאתם רוצים.

מתתיהו חותה: עיריית בית שמש לא עמדה מהצד, היא יכלה לומר אנחנו לא מכירים בכם.

מתתיהו חותה: היא מייד חיברה את כל הבתים לרשת המים העירונית ללא שעונים לבתים, ללא טופס 4.

יוחנן פלסנר: מדובר בעוד כ-90 בתים, כי אמרנו יש בסך הכל 150 בתים.

מתתיהו חותה: מעל 200 בתים, יש מחלוקת לגבי המספרים, אבל זה תלוי איזה סוג של גמר.

מתתיהו חותה: צריך להבין שהיו אנשים שנכנסו לבית שהוא לא ראוי למגורים בכלל, הם רק רצו לתפוס בו חזקה.

מתתיהו חותה: בכל מקרה חיברנו את כל הבניינים לרשת המים כאשר שמנו שעון מים רק בכניסה לבית המגורים.

מתתיהו חותה: הבניינים לא היו ראויים למגורים, כלומר, ללא כניסת החברה לא היה אף בן אדם שפוי שהיה מאפשר כניסה של מגורים לשם.

מתתיהו חותה: לא היה שם חשמל, חוטי החשמל שעברו מהדירות שאישרנו להם טופס 4 לחוטים האחרים היו ברמה מפחידה, פחדנו מהגשם הראשון שהיה ברור לכולם שיהיו קצרים ויהיו שרפות.

מתתיהו חותה: פעלנו מול חברת החשמל.

מתתיהו חותה: אגב, הכל בשיתוף פעולה עם חברי כנסת שמייצגים את האוכלוסייה.

מתתיהו חותה: פעלנו מול חברת החשמל, הוצאנו אישורים לפנים משורת הדין, הוצאנו התחייבויות וכיבוי אש, ולחברת החשמל שמחייבות לכאורה את העירייה לפנים משורת הדין על מנת שניתן יהיה לחבר אותם לרשת החשמל.

מתתיהו חותה: צריך להבין, כל טופסי 4 שניתנו שם בנסיבות רגילות לא היו ניתנים ועד היום לא היו ניתנים.

יוחנן פלסנר: נתת טופסי 4 בדיעבד מעבר ל-60?

מתתיהו חותה: בדיעבר נתנו לכמה מאות יחידות דיור טופסי 4, לא לכל 290 יש בניינים שעדיין לא הסתיימו.

אלחנן סיבוני: אף אחד לא קיבל טופסי 4.

מתתיהו חותה: אומר אחרת, טפסי 4 בגלל שיש כונס וכל הדברים האלה, הוצאנו מכתב מיוחד מעבר לטופס 2 לחברת חשמל שמאפשר את החיבור של הדירות האלה לרשת החשמל.

מתתיהו חותה: על מנת שהכניסה תהיה סבירה, עוד לפני שנכנסו התושבים, היתה עבודה שאני מוכרח לומר שגם לי היה חלק לא מובטל בה, זה היה חלק מהעשייה מראש.

מתתיהו חותה: הכשרנו שטח והוצבו בו 6 מנד"ים עבור בתי כנסת לתושבים.

מתתיהו חותה: אני רוצה לציין שכבר היום יש בנייה של 24 כיתות בית ספר ושלוש כיתות גן שאמורים להיפתח בשנה הבאה.

מתתיהו חותה: כל זה כשאנחנו למעשה עדיין לא קיבלנו את השכונה מהחברה המפתחת שהיתה אמורה לעשות הכל.

מתתיהו חותה: אני רוצה שתצא מכאן קריאה לחבריי ממשרד הפנים.

מתתיהו חותה: אני מציב כל יום שני עובדים לנקיון בשכונה.

מתתיהו חותה: ברור, ששכונה שמתאכלסת יש בה לכלוך באופן מיוחד.

דוד אזולאי: סליחה שאני קוטע אותך, בשכונה הזאת, חוץ מחפציבה יש עוד חברות אחרות.

מתתיהו חותה: לא, כל השכונה חפציבה.

יוחנן פלסנר: בוא ונמשיך.

יוחנן פלסנר: הבנו, זה חלק מגלי ההדף של בעיית חפציבה.

יוחנן פלסנר: נחה דעתי שאין כאן לא קיפוח ולא שום דבר במזיד.

יוחנן פלסנר: השאלה היא איך אנחנו מתמקדים עם הבעיה הקשה.

מתתיהו חותה: מה אני יכול לעשות לטובת התושבים.

מתתיהו חותה: ראשית, התושבים צריכים לדעת שיש הרבה דברים שנמצאים בשטחים הפרטיים שלהם, והם צריכים לדעת שמצבם לא כסתם תושב, הם חלק מנפגעי חפציבה.

מתתיהו חותה: יכול להיות שהם יצטרכו להשקיע דברים שלא היו משקיעים באופן רגיל.

מתתיהו חותה: בסדר, אני לא בא אליך בטענות.

מתתיהו חותה: תושבי חפציבה מיוצגים לא באופן סדיר ומגיעים אליי בכל פורומים.

מתתיהו חותה: אני מציע שתקימו ועד מסודר, אני מבטיח לשבת אתכם באופן סדיר ומה שאפשר לעשות אנחנו נעשה.

מתתיהו חותה: שאני אדע שאני עובד מול ועד אחד, עשיתי את זה בשכונות אחרות, אותן שכונות שהציגו את הצרכים שלהם בצורה מסודרת, מה שאני יכול לתת אני אומר, מה שאני לא יכול לתת אני אומר.

מתתיהו חותה: אני לא רץ לבחירות ולא מבטיח שום דבר.

יוחנן פלסנר: מה הסמכות הסטטוטורית של מעין ועד כזה?

מתתיהו חותה: אין לו סמכות סטטוטורית.

מתתיהו חותה: ועד שכונה, יש להם דרכים לבחור, לא חייבים לעשות בחירות, יש שם קבוצות מוגדרות.

מתתיהו חותה: גם אני מדבר עם הקבוצות המוגדרות, יש ליטאים, חסידים, מדברים עם כולם.

מתתיהו חותה: אבל לצרכים של התשתיות שיקימו ועד אחד, אני לא רוצה לדבר עם ארבעה נציגים.

יוחנן פלסנר: לכן שאלתי לגבי אופן ההתאגדות.

מתתיהו חותה: זאת שאלה שלא קשורה לכאן.

מתתיהו חותה: עדיין לא הוצאו כיתות.

אלון נוריאל: למי מיועדות הכיתות?

מתתיהו חותה: יש 24 כיתות בית ספר שנבנות, ועוד 3 כיתות גן.

מתתיהו חותה: אני לא אמרתי למי הן הולכות, אני לא יודע לאן הן הולכות, גם תושבי חפציבה לא זקוקים היום ל-24 כיתות.

מתתיהו חותה: לגבי דברים שולים, ספסלים, הזמנו ספסלים ואנחנו צריכים לקבל אותם, אבל בגלל כל הנושא של עלויות הברזל שמשתנות כל שבוע ושבוע, זה נכון גם לנושא הספסלים וגם תחנות ההסעה הוזמנו ויותקנו כשנקבל אותם.

מתתיהו חותה: תאורת רחוב, בתוך השכונה אין בעיה של תאורה, בכניסה זה פרוייקט של משרד השיכון, הוא צריך לבצע את התשתיות העל.

מתתיהו חותה: הוא קיבל כסף על זה מהחברה, הוא קיבל הרבה כסף עבור זה והוא חייב לבצע את זה, כמובן זה משרד השיכון.

יוחנן פלסנר: חדד מה לטעמך באחריות משרד השיכון?

מתתיהו חותה: התאורה.

מתתיהו חותה: גני משחקים, הזמנו תכנון של גני משחקים, זה עדיין לא מתוקצב, אבל אנחנו נתקצב, זה יקח כמה חודשים, לא דבר מהיום למחר.

מתתיהו חותה: שכונת מנוחה ונחלה שמנו להם גן משחקים גדול קיימת 11 שנה.

אלחנן סיבוני: נחכה גם הרבה שנים?

מתתיהו חותה: לא, אתם לא תחכו כל כך הרבה זמן.

מתתיהו חותה: אני צריך לקלוט שלושה עובדים נוספים לאגף שפ"ע – שיפור פני העיר.

מתתיהו חותה: העיר בית שמש עברה הליך הבראה, שלוש שנים אנחנו כבר מסיימים בצורה מאוזנת מלאה.

מתתיהו חותה: חלק מתהליך ההבראה היה קיצוץ חד בשירותים שאנחנו נותנים לתושבים ובמספר העובדים בעירייה.

מתתיהו חותה: היום אני חייב בעקבות אכלוס שכונות חדשות כולל חפציבה לקלוט שלושה עובדים נוספים לאגף שפ"ע.

מתתיהו חותה: הגשתי בקשה מסודרת בהתאם לנוהל למשרד הפנים בגלל שזה שנת בחירות.

מתתיהו חותה: הגשנו תצהירים שהכל מתוקצב ובמצב מאוזן, הגשנו את כל החומר הנדרש.

מתתיהו חותה: נאמר לי שיש הנחייה כללית של משרד הפנים לא לקלוט אף עובד באף רשות במשך שנה שלמה, אני חושב שזה דבר שאי אפשר לחיות איתו.

דוד אזולאי: לא מדובר על העובדים האלה.

מתתיהו חותה: היום, אני יכול לקלוט שלושה עובדים, אני צריך עובד בגינון.

יוחנן פלסנר: איך זה מתקשר לנושא הדיון, כמה עובדים יש לך באגף שפ"ע?

אלון נוריאל: שיפור פני העיר נפגע בגלל שלא גייסו עובדים.

מתתיהו חותה: עיריית בית שמש שמונה היום מעל 80 אלף תושבים, מונה על כל מרכיביה, כולל 130 סייעות ומלווים, ביחד 693 עובדים.

מתתיהו חותה: אני אומר לאדוני, אתה יודע כמה עובדים יש לי באגף המים, 3 עובדים.

מתתיהו חותה: בתאגיד המים שהעבירו בראשון לציון, נכון הם פי שלוש מאיתנו, יש 190 עובדים, בחולון 200 עובדים.

30749: בחפציבה שני עובדים זה לא מעט?

יוחנן פלסנר: קיבלתי את הצעתך שלא נפתור את כל בעיות בית שמש בדיון הזה, מכיוון שזאת עיר שצפוי להם הפיתוח מהמואצים ביותר במדינת ישראל זה דורש דיון נפרד על כל ההיבטים.

30749: אני חייב בהזדמנות הזאת - - -

יעקב דהן: בעיקרון, אנחנו לא מתערבים במקרה הזה בעבודת העירייה, זה התושבים מול העירייה, אלא אם כן פונים אלינו בתלונה ואנחנו בודקים.

יעקב דהן: במקרה הזה לא פנו אלינו.

אלון נוריאל: פניתי לשר הפנים ולמשרד הפנים.

דוד אזולאי: אל תגיד לא פנו אליכם, כנראה שלא קיבלתם את התלונה.

יעקב דהן: בתור מחוז ירושלים מעולם לא הגיעו אלינו פנייה מתושבי חפציבה לגבי בית שמש.

אלון נוריאל: אישית פניתי לשר הפנים, יש לי את המכתב.

יעקב דהן: לגבי העובדים לא אישרנו להם את העובדים בגלל הבחירות.

יעקב דהן: בית שמש כבר מספר שנים בתכניות הבראה, אז גם כך הם לא קיבלו עד היום עובדים בגלל תכנית הבראה, והשנה שנת בחירות לא אישרנו להם בגלל שנת בחירות.

יעקב דהן: לסיים שלוש שנים באיזון, כן.

דוד אזולאי: מתי זה כסף קטן.

מתתיהו חותה: אגיד לך משהו, קניתי רכב למוקד, קניתי עגלה השקעתי 200 אלף שקלים, עכשיו אני לא יכול לקלוט את העובד שיפעיל את הניידת, כי זה עולה 5,000 שקלים לחודש.

זה תפקיד בכיר מאוד מה אתה חושב?

אלון נוריאל: לגבי בטיחות בדרכים, לא התייחסתם.

אלון נוריאל: אין מעברי חצייה, אין פסי האצה, אין כלום.

מתתיהו חותה: זאת לא בעיה בכלל.

מתתיהו חותה: יש לנו ועדת תנועה שגם נציג משרד התחבורה יושב בה.

מתתיהו חותה: אני לא ראיתי פנייה כזאת.

מתתיהו חותה: צריך להוציא פנייה מסודרת לוועדת התנועה עם המיקום שאתם מציעים, ומה אתם מבקשים.

מתתיהו חותה: כאשר העניין יאושר בחודש אוגוסט מתכוונים לצבוע את כל מעברי החצייה בעיר בית שמש.

30749: מתי, בלי פנייה, אנחנו לא צריכים את זה לבד.

מתתיהו חותה: לא, היא לא הסתיימה.

אלחנן סיבוני: כולם משלמים ארנונה מלאה.

יוחנן פלסנר: יש כאן שכונה עם בעיה.

קריאות: - - -

אלון נוריאל: אין לי טופס 4 אני משלם ארנונה.

יוחנן פלסנר: אני אסגור את הדיון בצורה כזאת, אפשר להתווכח ואפשר לפתור.

יוחנן פלסנר: אני חושב שיש כאן בעיה אמיתית בגלל בעיה שלא העירייה ולא התושבים אשמים בקריסה של חברה.

יוחנן פלסנר: חלק מגלי ההדף אתם מתמודדים איתם עד היום, ואנחנו צריכים לראות איך בדיאלוג פותרים את הבעיה, אם מבקש המנכ"ל שתפנו אליו ותעבירו בעיה, לא נראה לי שצריכה להיות בעיה.

30749: ראשית, חייב להודות לידידי המנכ"ל שבאמת בנושא של קראוונים וכל הדברים עשה עבודה מצויינת, בזכות זה יש תפילות וזה דבר נצרך יותר מהרבה דברים בשכונה.

30749: על כך תודתי, חייבים להגיד יותר ממלה טובה.

30749: נמצא פה ממונה רשויות ממשרד הפנים, נמצא פה נציג משרד הפנים, למה לא ניתן לשקול במצבים מהסוג הזה שלפחות תושבים שאין להם את כל השרותים, ארנונה זה פונקציה של שירותים ודברים מהסוג הזה.

30749: לפחות לפתור אותן עד שקצת יגיעו לשרות מאוזן יותר.

30749: אם יפתרו אותם לדעתי חלק מהמרמור יירד זה גם יתן לעירייה מוטיבציה לפעול כי הם יודעים שאין מה לקבל, נכון שישנם הרבה שם שלא משלמים ארונה מלאה בגלל תוקף החוק.

30749: חלקם שמקבלים הנחות כמשפחות ברוכות ילדים וכו', ישנם חלק כאלה, אבל לא רובם.

30749: אני יודע את התמונה, רובם זה זוגות צעירים שעובדים, אבל עם כל זה לדעתי ניתן לשקול בחיוב הוראה חד-צדדית בנושא הזה, חד-פעמית שלפחות כמה חודשים עד שיתאזן המצב שהם לא ישלמו, זה המינימום הנדרש.

יוחנן פלסנר: אני מניח שהעירייה תענה לך שדווקא היא משקיעה מעל ומעבר.

דוד אזולאי: אדוני היושב ראש, אני מודה לך שאתה מאפשר בכל זאת לדבר למרות שהגעתי מאוחר ואני מתנצל על כך.

דוד אזולאי: אפתח בדברי ברכה, מודה שלא ידעתי שמתתיהו נתמנה להיות מנכ"ל.

דוד אזולאי: אני חושב שהעיר בית שמש זכתה, אומרים מקצת שבחו של אדם, העיר בית שמש זכתה למנכ"ל טוב, אני מכיר אותו בעברו כממונה על המחוז עשה עבודה נפלאה ואני מאמין שהוא יעשה עבודה טובה גם בבית שמש.

יוחנן פלסנר: מתי נתמנת לתפקיד?

מתתיהו חותה: לפני שנה וחצי.

דוד אזולאי: כולנו צריכים לראות את הבעיה בצורה הכי אובייקטיבית שיכולה להיות כאשר חברה שקורסת, וידוע שהתנאי לקבלת טופס 4 הוא עמידה בכל התנאים.

דוד אזולאי: וכאשר לא עומדים בכל התנאים לא מקבלים.

דוד אזולאי: פה קרה מצב שונה כאשר העיר העלימה עין, לא נתנה טופס 4, התושבים בכל זאת נכנסו.

דוד אזולאי: בעצם כולם נמצאים כאן במצוקה, הן הרשות המקומית והן התושבים שבוודאי משלמים מחיר יקר על כך.

דוד אזולאי: אני חייב קודם כל להגן על אותם תושבים מסכנים ששילמו מיטב כספם ושרויים בחובות על מנת להיכנס לדירה שבסוף מקבלים חצי דירה בתנאים לא תנאים.

דוד אזולאי: המנכ"ל אמר דבר נכון, אי אפשר לנהל משא ומתן מול כל אדם עם כל הצדק שיש בדבר.

דוד אזולאי: אני חושב שמן הראוי שהתושבים יקימו ועד שהוא יעמוד מול המנכ"ל או מול כל הגורמים בעירייה.

דוד אזולאי: הדבר הזה אם יהיה יש לפחות כתובת למי לפנות ויש עם מי לדבר.

דוד אזולאי: אדוני היושב ראש, דבר נוסף, עלתה כאן טענה ובצדק בואו תעשו בגלל המצוקה, בגלל כל ההזנחה שיש, לא באשמת העירייה, תנו לנו הנחה בארנונה.

דוד אזולאי: אתה יודע מה, תבוא העירייה ותגיד לך, אין בעיה אני מוכנה לתת לתושבים הנחה בארנונה, פטור מלא למשך שנה, הם מוכנים להיות לארג'ים, אבל מישהו צריך לממן את זה.

דוד אזולאי: אני אגיד לך איך אפשר לממן את זה.

דוד אזולאי: הדרך פשוטה, שתהיה פנייה שלנו למשרד הפנים היות ומדובר בשכונה גדולה, במספר תושבים גדול, שמשרד הפנים יתן מענק חד-פעמי או לטובת פיתוח אותם תשתיות כדי למנוע את הסכנה כי יש שם סכנת חיים לפי התמונות שהוצגו בפניי.

דוד אזולאי: תהיה פנייה שלנו עם המלצה של ועדת הפנים שאנחנו פונים למשרד הפנים באופן חריג שיקצה תב"ר מיוחד לטובת פיתוח ותיקונים של אותם ליקויים עם דרישה אולי שמשרד הפנים יאפשר מתן הנחה חד-פעמית למשך תקופה מסוימת לאותם תושבים שנפגעו.

דוד אזולאי: אני חושב שזה אפשרי, אני לא אומר שזה פשוט כי מדובר פה על חוק הארנונה ואי אפשר לשנות אותו.

דוד אזולאי: אבל אנחנו כבר מכירים דברים חריגים שהיו בעבר.

יוחנן פלסנר: דרך אגב, ללא קשר לסוגיית הארנונה, ההצעה של התב"ר יכולה להיות - - - אמרת שזה קשה, יכול להיות שנצליח רק אחד משני - - -

אדוני היושב ראש, יש הנחייה אבסורדית שאתה לא מבין אותה, שבשנת בחירות לא קולטים עובדים ברשויות המקומיות, כל אחד יודע למה.

אבל המחוקק לא התכוון לכך.

המחוקק התכוון לאותם תפקידים בכירים.

אם אנחנו מדברים על עובדים שמקבלים שכר מינימום של 4,000, 3,500 שקלים, כאשר רשות מקומית צריכה לתפקד.

דרך אגב, זאת תלונה שחוזרת על עצמה בהרבה רשויות מקומיות שאי אפשר לקלוט עובדים במשך שנת בחירות.

איזה מן דבר זה, משקיעים ברכב עם כל הציוד שלו, מדובר על עובד של 4,0000 שקלים שצריך להפעיל את המערכת אי אפשר לקלוט עובד, כאשר יש תקן ואפשר לקלוט את העובד הזה.

אני מציע שבעניין הזה תהיה פנייה לשר הפנים באופן חריג לאפשר לבית שמש כדי לפתור את המצוקה של תושבי חפציבה, לאפשר להם לקלוט את העובדים האלה על מנת לתת מענה לצרכי התושבים.

לגבי התאורה וגן משחקים, אומר כאן המנכ"ל, גם כאן צריכה להיות פנייה שלנו למשרד הבינוי והשיכון קיבל את המימון לבצע את הפרוייקט, אני לא יודע למה לא עשו את זה, אני חושב שגם פה צריכה להיות פנייה שלנו.

לסיכום אדוני היושב ראש, את הסייפא של הדברים ושל המנכ"ל שמעתי בכל מה שקשור לפיתוח הסביבתי והרחבת גבולות העיר בית שמש.

מה שאני מציע, שאנחנו, אולי אפילו אני מוכן ליזום את זה לקיים דיון בוועדת הפנים בנושא כל הגבולות, הרחבת הגבולות, אזורי תעשייה, פיתוח תשתיות.

העיר בית שמש היא כבר לא העיר בת 30 אלף תושבים, העיר בית שמש הולכת וגדלה, ומן הראוי להתייחס אליה בהתאם ולא כאיזה מושבה קטנה שהיתה פעם.

יוחנן פלסנר: תודה רבה לחבר הכנסת דוד אזולאי.

יוחנן פלסנר: אני חושב שהכיוון, המתווה שהצעת נראה לי מאוד סביר.

יוחנן פלסנר: אני רוצה להודות לכם על רוח הדברים, אני מבין שהתושבים במצוקה אמיתית, בסופו של דבר שילמתם במיטב כספכם, ונשארתם עם דירות 60% מוכנות ללא תשתיות, חיים קשים עם ילדים קטנים.

יוחנן פלסנר: באמת, אין מלים וכפי שאמר חבר הכנסת אזולאי הבעיה היא שלכם, הבעיה היא של הרשות המקומית שעשתה הסכם ולא עמדו בו.

יוחנן פלסנר: אני חושב שהרשות המקומית גם הראתה נכונות לפנים משורת הדין.

יוחנן פלסנר: הרי הכי קל היה להגיד עד שלא יפתרו אנחנו לא נותנים לאף אחד להיכנס, ואז להסיר את האחריות.

יוחנן פלסנר: אבל באו לקראת, אני מניח שמדובר באנשים מנוסים, וכשקיבלתם את ההחלטה הזאת הבנתם שזו בעיה אחת שמולידה הרבה מאוד בעיות אחרות.

יוחנן פלסנר: אנחנו צריכים לראות איך יוצאים מזה כדי להקל על המצוקות.

יוחנן פלסנר: הייתי מסכם כך, תקימו את הוועד שייצג את הקבוצה ויעבוד מול המנכ"ל.

יוחנן פלסנר: צריכה להיות פגישה מסודרת או רצף של פגישות, אנחנו נבקש דיווח תוך חודש.

יוחנן פלסנר: אולי לא נקצוב בזמן כי בהכירי את המורכבות של תהליכים פוליטיים של התאגדות.

יוחנן פלסנר: יש לכם אינטרס משותף כפי שאמר חבר הכנסת אזולאי.

יוחנן פלסנר: לגבי נושא תשתיות התאגדו כמה שיותר מהר.

יוחנן פלסנר: תבואו בדברים עם המנכ"ל, הוא יוצא סיכום מסודר של הנושאים שעלו.

יוחנן פלסנר: חלק מהנושאים נושאים שקשורים לכם עירייה ולא קשורים לגנים בתי ספר.

יוחנן פלסנר: מאוד חשוב שיופנו אלינו ומה הסיכום שלכם בנושאי בטיחות.

יוחנן פלסנר: במקביל, אנחנו נפנה למשרד השיכון ולמשרד הפנים.

יוחנן פלסנר: נציג את הבעיה באופן כללי ביותר, אחרי שאתם תעשו את עבודת הגישור ביניכם, ואתם תגידו אלה הבעיות שהרשות לוקחת על עצמה, הרשות תפנה גם למשרד השיכון ותגיד אלה הבעיות, אבל במסגרת מיפוי כולל אחרי הדיאלוג הזה, אלה הבעיות שאנחנו חושבים שמשרד השיכון צריך להיות אחראי עליהם, ואלה הנושאים שאנחנו מבקשים במסגרת תב"ר מיוחד שמשרד הפנים יקח עליהם את האחריות במסגרת ההגיון הכללי שאנחנו אומרים יש בעיה אמיתית בשל הסוגייה של חפציבה וכל אחד צריך לתרום את חלקו.

דוד אזולאי: הנחה בארנונה לאותם תושבים, פנייה שלנו למשרד הפנים להתחשב באופן מיוחד.

יוחנן פלסנר: הפנייה שלנו תצא מסיכום של הישיבה הזאת.

יוחנן פלסנר: פנייה למשרד השיכון אנו צפו לקבל מכתב, אנחנו מבקשים שתיענו מהגוף המשותף של הועד יחד עם המנכ"ל, והמנכ"ל לאחר ששוחח עם הועד כאשר צירף איזשהו פרוטוקול או סיכום של הפגישה המשותפת, פגישה עם פנייה שלנו למשרד הפנים שכוללת שני היבטים, שישקלו את נושא התב"ר, והשני את נושא הארנונה וישקלו לחבר ביניהם.

יוחנן פלסנר: אני בכוונה מפריד גם כי יכול להיות שיקבלו את נושא א' ולא את נושא ב'.

יוחנן פלסנר: תודה רבה לכם.